**אליכם עדה קדושה**

**נריה רפאל כנפו**

אֲלֵיכֶּם עֵדָה קְדוֹשה / הֱיו לִפְנַי עֵדים–

מָה נשתַנָה הַחֹדֶּש / הַזֶּה מכָל מוֹעֲדים

מַדועַ ביוֹם-תרועָה / בקַשנו זְכות קַדְמוֹנים

וְעַתָה הַיוֹם הַזֶּה / בשוֹרָה רָעָה וְאַסונים

מַדועַ לֹא חָמַלְתָ / מוֹת אָבוֹת עַל בָנים

שוֹאֲלים וְאֵין עוֹנים / רַק לְבָבוֹת רוֹעֲדים

מָה נשתַנָה הַחֹדֶּש / הַזֶּה מכָל מוֹעֲדים

מַדועַ ביוֹם כפור / בקַשנו מְחילָה

וְעַתָה הַיוֹם הַזֶּה / רָעַד וְחַלְחָלָה

מַדועַ אָטַמְתָ אֹזֶּן / בכי יָלְדָה, יְלָלָה

במְקוֹם כֶּבֶּש וְעוֹלָה / רָציתָ קָרְבָן מַדים

מָה נשתַנָה הַחֹדֶּש / הַזֶּה מכָל מוֹעֲדים

מַדועַ בחַג סֻכוֹת / בקַשנו עַל הַשמְחָה

וְעַתָה הַיוֹם הַזֶּה / כֻלוֹ צָוְחָה וצְרָחָה

מַדועַ לֹא שמַעְתָ / תפלַת יֶּלֶּד וְשיחָה

עַל בַת מֵאֵם לֻקֳחָה / וְעַל אָבוֹת נפְחָדים

מָה נשתַנָה הַחֹדֶּש / הַזֶּה מכָל הַמוֹעֲדים

מַדועַ בהוֹשַעְנַה / בקַשנו פתְקָא טָבָא

וְעַתָה הַיוֹם הַזֶּה / בכי צַעַר ויבָבָה

מַדועַ לֹא עָניתָ / שאַלְתֶּם תשובָה

בַת ישרָאֵל עֲלובָה / הפְקַרְתָ לְשוֹדְדים

מָה נשתַנָה הַחֹדֶּש / הַזֶּה מכָל הַמוֹעֲדים

מַדועַ בשמְחַת תוֹרָה / בקַשנו אוֹרָה הַטוֹב

וְעַתָה הַיוֹם הַזֶּה / קְריעַת בֶּגֶּד ומַכְאוֹב

מַדועַ ומָה הוֹתַרְתָ / לֵב ישרָאֵל לדְאֹב

רָחֲקַת וְלֹא קָרוֹב / עַתָה אָנו בוֹדְדים

מָה נשתַנָה הַחֹדֶּש / הַזֶּה מכָל הַמוֹעֲדים

מַדועַ בַעֲצֶּרֶּת / בקַשנו עַל הַגשמים

וְעַתָה הַיוֹם הַזֶּה / דמָעוֹת מלא ויַמים

מַדועַ במְקוֹם מַים / בָתים הֶּרֶּס וְדָמים

עַתָה לֵילוֹת וְיָמים / יְמַלְאו מסְפְדים

מָה נשתַנָה הַחֹדֶּש / הַזֶּה מכָל הַמוֹעֲדים

אֲלֵיכֶּם עֵדָה קְדוֹשה / הָיו לפְנַי עֵדים-

מָה נשתַנָה הַחֹדֶּש / הַזֶּה מכָל מוֹעֲדים